section_heading: Promjena u stilu (2005. – danas)
paragraph_text: U srpnju 2007., sastav objavljuje EP NWOBHM (akronim za New Wave of Black Heavy Metal, karikiranje na originalno značenje New Wave of British Heavy Metal) kao pretpregled za njihov sljedeći album. U rujnu te godine Darkthrone objavljuje album F.O.A.D. (akronim za Fuck Off and Die). Frazu su koristili mnogi thrash metal i punk rock sastavi tijekom osamdesetih godina prošlog stoljeća. Dok je glazba djelomice nastavljala punk-orijentiran stil predstavljen na albumu The Cult Is Alive, ovaj se put sastav više usredotočio na tradicionalni heavy metal.